śrī sūktam

oṃ || hira’ṇyavarṇāṃ hari’ṇīṃ suvarṇa’rajatasra’jām | candrāṃ hiraṇma’yīṃ lakṣmīṃ jāta’vedo ma āva’ha ||

tāṃ ma āva’ha jāta’vedo lakṣmīmana’pagāminī”m |
yasyāṃ hira’ṇyaṃ vindeyaṃ gāmaśvaṃ puru’ṣānaham ||

aśvapūrvāṃ ra’thamadhyāṃ hastinā”da-prabodhi’nīm |
śriya’ṃ devīmupa’hvaye śrīrmā devīrju’ṣatām ||

kāṃ so”smitāṃ hira’ṇyaprākārā’mārdrāṃ jvala’ntīṃ tṛptāṃ tarpaya’ntīm |
padme sthitāṃ padmava’rṇāṃ tāmihopa’hvaye śriyam ||

candrāṃ pra’bhāsāṃ yaśasā jvala’ntīṃ śriya’ṃ loke devaju’ṣṭāmudārām |
tāṃ padminī’mīṃ śara’ṇamahaṃ prapa’dye‌உlakṣmīrme’ naśyatāṃ tvāṃ vṛ’ṇe ||

ādityava’rṇe tapaso‌உdhi’jāto vanaspatistava’ vṛkṣo‌உtha bilvaḥ |
tasya phalā’ni tapasānu’dantu māyānta’rāyāśca’ bāhyā a’lakṣmīḥ ||

upaitu māṃ devasakhaḥ kīrtiśca maṇi’nā saha |
prādurbhūto‌உsmi’ rāṣṭre‌உsmin kīrtimṛ’ddhiṃ dadādu’ me ||

kṣutpi’pāsāma’lāṃ jyeṣṭhāma’lakṣīṃ nā’śayāmyaham |
abhū’timasa’mṛddhiṃ ca sarvāṃ nirṇu’da me gṛhāt ||

gandhadvārāṃ du’rādharṣāṃ nityapu’ṣṭāṃ karīṣiṇī”m |
īśvarīg’ṃ sarva’bhūtānāṃ tāmihopa’hvaye śriyam ||

mana’saḥ kāmamākūtiṃ vācaḥ satyama’śīmahi |
paśūnāṃ rūpamanya’sya mayi śrīḥ śra’yatāṃ yaśa’ḥ ||

kardame’na pra’jābhūtā mayi sambha’va kardama |
śriya’ṃ vāsaya’ me kule mātara’ṃ padmamāli’nīm ||

āpa’ḥ sṛjantu’ snigdāni ciklīta va’sa me gṛhe |
ni ca’ devīṃ mātaraṃ śriya’ṃ vāsaya’ me kule ||

ārdrāṃ puṣkari’ṇīṃ puṣṭiṃ suvarṇām he’mamālinīm |
sūryāṃ hiraṇma’yīṃ lakṣmīṃ jāta’vedo ma āva’ha ||

ārdrāṃ yaḥ kari’ṇīṃ yaṣṭiṃ piṅgalām pa’dmamālinīm |
candrāṃ hiraṇma’yīṃ lakṣmīṃ jāta’vedo ma āva’ha ||

tāṃ ma āva’ha jāta’vedo lakṣīmana’pagāminī”m |
yasyāṃ hira’ṇyaṃ prabhū’taṃ gāvo’ dāsyo‌உśvā”n, vindeyaṃ puru’ṣānaham ||

oṃ mahādevyai ca’ vidmahe’ viṣṇupatnī ca’ dhīmahi | tanno’ lakṣmīḥ pracodayā”t ||

śrī-rvarca’sva-māyu’ṣya-māro”gyamāvī’dhāt pava’mānaṃ mahīyate” | dhānyaṃ dhanaṃ paśuṃ bahupu’tralābhaṃ śatasa”ṃvatsaraṃ dīrghamāyu’ḥ ||

oṃ śāntiḥ śāntiḥ śānti’ḥ ||

Web Url: http://www.vignanam.org/veda/sri-suktam-english.html